Bail de la saunerie de Grozon, passé par Marguerite de France, 

 comtesse de Bourgogne, au profit de plusieurs particuliers de 

 Poligny. (3 avril 1366/7.) 



Donnez par copie soubz le seel duquel l'on use en la court de 

 Poloigny, le vint et septime jour du mois de juillet, l'an de 

 grâce mil ccc sexante sept : Marguerite, fille de roy de France, 

 comtesse de Flandres, d'Artois et de Bourgoigne palatine et 

 dame de Salins, faisons savoir à touz que nous avons veues les 

 lettres de noz amez et feauls chevaliers et conseilliez messire 

 Jehan, sire de Montmartin, bailli en nostre contée de Bour- 

 goigne, messire Thiebaut, sire de Rye, nostre chastellain de 

 Bracon et do messire Eude de Quingey, contenans la forme qui 

 s'ensuit : Nous Jehans, sire de Montmartin, chevaliers, bailli en 

 Bourgoigne, Thiebaut, sire de Rye, chevaliers, chastellain de 

 Bracon et Eudes de Quingey, chevalier, conseilliers de madame 

 la contesse de Flandres, d'Artois et de Bourgoigne, faisons savoir 

 à touz que comme la saunerie de Groson vauquast et fut fors de 

 ferme d'amodiation, pour le terme des admoisonneurs de Salins 

 qui la tenoient, qui estoit fait et acompli, nous, par l'ordonnance 

 et comandement à nous fait par monseigneur de Blanmont, 

 gardien de la ditte contée de Bourgoigne, et par le conseil et 

 consentement de Aubriet de Plaigne, clerc, conseillier de 

 ma ditte dame, et de Perrenat de Lavans, trésorier de Dole, 

 avons fait crier solempnelment es villes de Salins, d'Arbois, de 

 Dole et de Poloigny, que qui vouroit admoissonner la ditte 

 saunerie, si se trahit pardevers nous ou le dit trésorier, laquelle 

 criée at durez l'espace de quinze jours et plus, par lequel terme 

 nul n'est venuzne comparuz ou dit admoisonnement qui riens 

 en ait offert ne présenté, fors que Jehans Baubet, Huguenin 

 Février, Joceran de Chamole, Guillemin Bovial, Perrin Bublant 

 et Thiebaut Vincent, de Poloigny; nous, considerans que la ditte 

 saunerie vauquoit au dogmaige de ma ditte dame, pour l'évident 

 prouffit de ley, du comandement du dit monseigneur le gardiain 

 et par le conseil des diz (sic) Aubriet de Plaigne et du dit tréso- 

 rier, avons laissié et admoisonez, laissons et admoisonnons par 



